Diari Oficial de la Generalitat Valenciana


Sumari del DOGV 7470, del 20-02-2015 (2015/1473)

ORDE 46/2014, de 30 de desembre, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals en l'exercici 2015.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7470

Data del DOGV
:   20-02-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1473


Data del document
:   30-12-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

ORDE 46/2014, de 30 de desembre, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals en l'exercici 2015. [2015/1473]  
La Generalitat Valenciana, dins del seu àmbit competencial en matèria de foment d'ocupació, desenrotlla una política coordinada per a la inserció laboral de persones amb discapacitat, no sols en centres especials d'ocupació (empreses d'ocupació protegit) sinó també en empreses ordinàries, ja que es potencia el trànsit de treballadors d'aquelles a estes i es presta una especial dedicació a aquelles persones que, pel seu tipus de discapacitat, presenten unes dificultats especials per a la inserció en l'empresa ordinària.  
La convenció internacional sobre els drets de les persones amb discapacitat, aprovada el 13 de desembre de 2006 per l'Assemblea General de les Nacions Unides (ONU), ratificada per Espanya el 3 de desembre de 2007 i que va entrar en vigor el 3 de maig de 2008, comporta la consagració de l'enfocament de drets de les persones amb discapacitat, la qual considera les persones amb discapacitat com a titulars de drets i els poders públics com a ens obligats a garantir que l'exercici d'eixos drets siga ple i efectiu.  
El Reial Decret Legislatiu 1/2013, de 29 de novembre, pel qual s'aprova el text refós de la Llei General de Drets de les Persones amb Discapacitat i de la seua Inclusió Social (BOE de 3 de desembre) refon, regularitza, aclarix i harmonitza tres lleis fonamentals: la Llei 13/1982, de 7 d'abril, d'Integració Social de les Persones amb Discapacitat, la Llei 51/2003, de 2 de desembre, d'Igualtat d'Oportunitats, No-discriminació i Accessibilitat Universal de les Persones amb Discapacitat i la Llei 49/2007, de 26 de desembre, per la qual s'establix el règim d'infraccions i sancions en matèria d'igualtat d'oportunitats, no discriminació i accessibilitat universal de les persones amb discapacitat.  
  
D'acord amb este Reial Decret Legislatiu 1/2013, els centres especials d'ocupació són aquells centres l'objectiu principal dels quals és realitzar una activitat productiva de béns o de servicis, participar regularment en les operacions del mercat i tindre com a finalitat assegurar una ocupació remunerada per a les persones amb discapacitat; al mateix temps, estos centres són un mitjà d'inclusió del nombre més gran d'estes persones en el règim d'ocupació ordinari. Igualment, els centres especials d'ocupació hauran de prestar, a través de les unitats de suport, els servicis d'ajust personal i social que requerisquen les persones treballadores amb discapacitat, segons les seues circumstàncies i d'acord amb el que es determine reglamentàriament.  
La plantilla dels centres especials d'ocupació estarà constituïda pel nombre més gran de persones treballadores amb discapacitat que permeta la naturalesa del procés productiu i, en tot cas, pel 70 per 100 d'aquella. A estos efectes, no es preveurà el personal sense discapacitat dedicat a la prestació de servicis d'ajust personal i social.  
  
S'entendran per servicis d'ajust personal i social els que permeten ajudar a superar les barreres, obstacles o dificultats que les persones treballadores amb discapacitat dels centres especials d'ocupació tinguen en el procés d'incorporació a un lloc de treball, així com en la permanència i progressió en este. Igualment estaran compresos aquells dirigits a la inclusió social, cultural i esportiva.  
  
Actualment, la regulació jurídica dels centres especials d'ocupació i de les ajudes a estos estan incloses, entre altres, en el Reial Decret 2273/1985, de 4 de desembre, pel qual s'aprova el Reglament dels Centres Especials d'Ocupació i en l'Orde del Ministeri de Treball i Assumptes Socials de 16 d'octubre de 1998, per la qual s'establixen les bases reguladores per a la concessió de les ajudes i subvencions públiques destinades al foment de la integració laboral de persones amb discapacitat en centres especials d'ocupació i treball autònom.  
  
Les ajudes destinades a promocionar el trànsit dels treballadors amb discapacitat des de l'ocupació protegida cap a l'empresa ordinària, estan arreplegades en el Reial Decret 290/2004, de 20 de febrer, pel qual es regulen els enclavaments laborals com a mesura de foment de l'ocupació de les persones amb discapacitat.  
El Reial Decret 751/2014, de 5 de setembre, pel qual s'aprova l'Estratègia Espanyola d'Activació per a l'Ocupació 2014-2016, continuant amb la política d'augment de l'eficàcia de les polítiques actives de treball i de coordinació entre els servicis públics d'ocupació nacionals i regionals, inclou l'avaluació com a aspecte reforçat de disseny, planificació, programació, execució i control dels resultats de les polítiques d'activació per a l'ocupació, i es considera clau en el nou model de polítiques actives d'ocupació, el canvi del model de finançament que passa del model articulat basant-se en programes establits centralitzadament a un nou model d'acord amb les competències de les comunitats autònomes en polítiques actives, en el marc de la unitat de mercat, i basat en l'avaluació.  
A la vista de tot això, i tenint en compte les restriccions pressupostàries existents en l'actualitat, així com la Llei Orgànica 2/2012, d'Estabilitat i Sostenibilitat Financera, la Comunitat Valenciana publica per a l'exercici 2015 esta orde d'ajudes que arreplega els programes gestionats pel Servici Valencià d'Ocupació i Formació (Servef), destinats a la integració laboral dels treballadors amb discapacitat en els centres especials d'ocupació, així com ajudes a l'empresa ordinària que potencie el trànsit dels treballadors amb discapacitat des dels centres especials d'ocupació a estes.  
El títol I arreplega disposicions generals per a la totalitat dels programes regulats en l'orde.  
El títol II d'esta orde arreplega les ajudes destinades a la integració de treballadors amb discapacitat en centres especials d'ocupació per mitjà del finançament parcial dels costos salarials dels treballadors amb discapacitat i les ajudes a l'adaptació dels llocs de treball.  
  
El títol III té com a finalitat fomentar en l'empresa ordinària la contractació indefinida de treballadors amb discapacitat procedents dels enclavaments laborals regulats pel Reial Decret 290/2004, de 20 de febrer.  
Esta orde inclou la terminologia arreplegada en la Llei 39/2006, de 14 de desembre, de promoció de l'autonomia personal i atenció a les persones en situació de dependència, i en el Decret 114/2010, de 30 de juliol, del Consell, pel qual es procedix a l'adequació terminològica en l'àmbit de les persones amb discapacitat.  
Tenint en compte que les circumstàncies actuals del mercat de treball i la naturalesa dels destinataris d'estes ajudes permeten apreciar la concurrència de les raons d'interés públic, econòmic i social a què fa referència l'article 22.2.c de la Llei 38/2003, de 17 de novembre, General de Subvencions, estes ajudes es concediran en règim de concessió directa.  
En virtut d'això, fent ús de les atribucions conferides per l'article 28 de la Llei 5/1983, de 30 de desembre, del Consell i el Decret 193/2013, de 20 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, modificat pel Decret 159/2014, de 3 d'octubre,  
  
  
ORDENE  
  
TÍTOL I  
  
CAPÍTOL I  
Disposicions generals  
  
Article 1. Objecte i àmbit  
1. L'objecte d'esta orde és establir un programa d'ajudes destinades a promoure i facilitar la integració laboral de persones amb discapacitat en l'àmbit de la Comunitat Valenciana.  
2. El règim d'ajudes aplicable serà el determinat en els articles següents.  
3. Totes les accions subvencionables hauran de realitzar-se en l'exercici 2015 i executar-se en centres de treball radicats a la Comunitat Valenciana, sense perjuí dels terminis de justificació previstos per a cada tipus d'ajudes.  
No obstant això, també seran subvencionables les contractacions de treballadors amb discapacitat, produïdes a l'octubre, novembre i desembre de 2014, segons el que s'ha establit per a cada programa.  
  
Article 2. Accions susceptibles de suport  
1. Les ajudes previstes en esta orde aniran destinades a:  
A) Centres especials d'ocupació, per al manteniment de llocs de treball ocupats per treballadors amb discapacitat.  
a) Ajudes als costos salarials de treballadors amb discapacitat  
b) Ajudes per adaptació de llocs  
B) Empreses del mercat ordinari: programa de suport a la contractació indefinida de treballadors amb discapacitat procedents d'enclavaments laborals.  
a) Ajudes a la contractació indefinida  
b) Ajudes a l'adaptació de llocs  
2. Les ajudes que es concedisquen a l'empara d'esta orde tindran la consideració de subvencions públiques, i es regiran, en tot allò que no hi estiga disposat, per la normativa a què fa referència la disposició addicional tercera d'esta orde.  
  
Article 3. Beneficiaris de les ajudes  
Podran ser beneficiaris de les ajudes previstes en esta orde:  
  
a) Per a les ajudes a què fa referència l'apartat A de l'article 2.1, els titulars dels centres especials d'ocupació inscrits en el registre administratiu de centres especials d'ocupació de la Comunitat Valenciana, l'activitat dels quals es faça a la Comunitat Valenciana i complisquen els requisits establits en esta orde per a cada programa d'ajudes.  
  
b) Per a les ajudes a què fa referència l'apartat B de l'article 2.1, les empreses col·laboradores que, d'acord el que s'ha regulat en el Reial Decret 290/2004, de 20 de febrer, contracten amb caràcter indefinit treballadors amb discapacitat procedents d'un enclavament laboral.  
No podran en cap cas ser beneficiàries les agrupacions de persones físiques o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat que, encara que no tinguen personalitat jurídica, puguen realitzar les actuacions que donarien dret a les ajudes.  
  
Article 4. Requisits  
No podran obtindre la condició de beneficiaris de les subvencions regulades en esta orde les persones o entitats en les quals concórrega alguna de les circumstàncies previstes en els apartats 2 i 3 de l'article 13 de la Llei 38/2003, de 17 de novembre, General de Subvencions, llevat que per la naturalesa de la subvenció s'exceptue per la seua normativa reguladora.  
  
Article 5. Compatibilitat amb el mercat comú: requisits i exclusions.  
  
1. Compatibilitat amb el mercat comú:  
Les ajudes regulades en esta orde són compatibles amb el Mercat Comú, ja que es regixen pel Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat de funcionament de la Unió Europea, i concretament pels articles 33, en el cas de les ajudes per a l'ocupació de treballadors amb discapacitat en forma de subvencions salarials (ajuda salarial), i per l'article 34, en el cas d'ajudes per a compensar els costos addicionals de l'ocupació de treballadors amb discapacitat (adaptació de llocs), sempre que:  
1.1. Quant a les subvencions salarials:  
a) La intensitat de les ajudes no superen el 75 % dels costos subvencionables.  
b) Quan la contractació no represente un increment net del nombre d'empleats en l'empresa en qüestió, en comparació amb la mitjana dels dotze mesos previs, el lloc o llocs hauran d'haver quedat vacants arran de la dimissió del treballador, de la seua discapacitat, de la seua jubilació per motius d'edat, de la reducció voluntària del temps de treball o del seu acomiadament disciplinari procedent i no a conseqüència del seu acomiadament.  
1.2. Quant a costos addicionals (ajudes a l'adaptació de llocs), la intensitat d'ajuda no supere el 100 % dels costos subvencionables, entenent-se per estos els regulats en l'article 34 de reglament esmentat.  
  
2. Exclusions  
2.1. Les ajudes regulades en esta orde, acollides al Reglament d'exempció, no podran concedir-se, segons disposa l'article 1 d'este reglament, en els casos següents:  
2.1.1. Ajudes a activitats relacionades amb l'exportació, concretament les ajudes directament vinculades a les quantitats exportades, les ajudes a l'establiment i funcionament d'una xarxa de distribució o les ajudes a altres costos corrents vinculats a l'activitat exportadora.  
  
2.1.2. Les ajudes condicionades a la utilització de productes nacionals en compte d'importats  
2.1.3. Les ajudes destinades a facilitar el tancament de mines de carbó no competitives.  
2.1.4. Les ajudes a les empreses que estiguen subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat interior.  
2.1.5. Les ajudes a empreses en crisi, a excepció dels règims d'ajudes destinats a reparar els perjuís causats per determinats desastres naturals.  
Es considerarà empresa en crisi l'empresa en què concórrega almenys una de les circumstàncies següents:  
a) Si es tracta d'una societat de responsabilitat limitada (diferent d'una PIME amb menys de tres anys d'antiguitat), quan haja desaparegut més de la mitat del seu capital social subscrit com a conseqüència de les pèrdues acumulades; és el que succeïx quan la deducció de les pèrdues acumulades de les reserves (i de tots els altres elements que se solen considerar fons propis de la societat) conduïx a un resultat negatiu superior a la mitat del capital social subscrit; als efectes d'esta disposició, «societat de responsabilitat limitada» fa referència, en particular, als tipus de societats mencionats en l'annex I de la Directiva 2013/34/UE i «capital social» inclou, quan siga procedent, tota prima d'emissió.  
  
b) Si es tracta d'una societat en què almenys alguns socis tenen una responsabilitat il·limitada sobre el deute de la societat (diferent d'una PIME amb menys de tres anys d'antiguitat), quan haja desaparegut per les pèrdues acumulades més de la mitat dels seus fons propis que figuren en la seua comptabilitat; als efectes d'esta disposició, «societat en què almenys alguns socis tenen una responsabilitat il·limitada sobre el deute de la societat» fa referència, en particular, als tipus de societats mencionats en l'annex II de la Directiva 2013/34/UE.  
  
c) Quan l'empresa es trobe immersa en un procediment de fallida o insolvència o posseïsca els criteris establits en el seu Dret nacional per a ser sotmesa a un procediment de fallida o insolvència a petició dels seus creditors.  
d) Quan l'empresa haja rebut ajuda de salvament i encara no haja reembossat el préstec o haja posat fi a la garantia, o haja rebut ajuda de reestructuració i estiga encara subjecta a un pla de reestructuració.  
  
e) Si es tracta d'una empresa diferent d'una PIME, quan durant els dos exercicis anteriors:  
1) La ràtio deute/capital de l'empresa haja sigut superior a 7,5 i  
2) La ràtio de cobertura d'interessos de l'empresa, calculada sobre la base de l'EBITDA, s'haja situat per davall de l'1,0;  
2.1.6. Les ajudes estatals que comporten, per si mateixes, per les condicions inherents a estes o pel seu mètode de finançament, una infracció indissociable del Dret de la Unió, en particular:  
a) Les mesures d'ajuda la concessió de la qual estiga supeditada a l'obligació que el beneficiari tinga la seua seu en l'Estat membre pertinent o que estiga establit predominantment en eixe Estat membre; no obstant això, s'autoritza el requisit de disposar d'un establiment o d'una sucursal en l'Estat membre que concedix les ajudes en el moment en què es facen efectives.  
b) Les mesures d'ajuda la concessió de les quals estiga supeditada a l'obligació que el beneficiari utilitze béns de producció nacional o servicis nacionals.  
c) Les mesures d'ajuda que restringisquen la possibilitat que els beneficiaris exploten els resultats de la investigació, el desenrotllament i la innovació en altres estats membres.  
2.2. Tampoc seran subvencionables per esta orde les ajudes que superen els llindars següents, d'acord amb el que establix l'article 4 del Reglament 651/2014:  
- Ajudes per a l'ocupació de treballadors amb discapacitat en forma de subvencions salarials: 10 milions d'euros per empresa i per any;  
- Ajudes per a compensar els costos addicionals de l'ocupació de treballadors amb discapacitat: 10 milions d'euros per empresa i per any.  
  
Els llindars fixats o previstos en l'apartat anterior no podran ser eludits per mitjà de la divisió artificial dels règims d'ajudes o dels projectes d'ajuda.  
  
Article 6. Obligacions generals dels beneficiaris  
A més de les obligacions que per als beneficiaris de cada tipus d'acció s'establixen en els corresponents articles d'esta orde, i d'acord amb el que establix l'article 14 de la Llei 38/2003, General de Subvencions, i en altres normes d'aplicació general, es declaren les següents:  
  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de les subvencions.  
b) Justificar davant de l'òrgan concedent, el compliment dels requisits i les condicions, així com la realització de l'activitat i el compliment de la finalitat que determinen la concessió o gaudi de la subvenció.  
  
c) Sotmetre's a les actuacions de comprovació, que efectue l'òrgan concedent, així com qualssevol altres de comprovació i control financer que puguen fer els òrgans de control competents, tant nacionals com comunitaris, i aportar tota la informació que li siga requerida en l'exercici de les actuacions anteriors.  
d) Comunicar a l'òrgan concedent o a l'entitat col·laboradora l'obtenció d'altres subvencions, ajudes, ingressos o recursos que financen les activitats subvencionades, així com qualsevol incidència o variació que es produïsca en relació amb la subvenció concedida.  
e) Acreditar amb anterioritat a dictar-se la proposta de resolució de concessió i de pagament, que està al corrent en el compliment dels seus obligacions tributàries i davant de la Seguretat Social. El mode d'acreditació serà l'establit en els apartats 2 i 3 de l'article 7.  
Acreditar amb anterioritat a dictar-se la proposta de concessió i de pagament, que està al corrent de pagament d'obligacions per reintegrament de subvencions. El mode d'acreditació d'esta obligació serà l'establit en l'article 7.2.d. per a la concessió de les ajudes i el previst en l'article 18.A.3 per a la proposta de pagament.  
f) Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas.  
g) Conservar els documents justificatius de l'aplicació dels fons rebuts, incloeni-hi els documents electrònics, mentres puguen ser objecte de les actuacions de comprovació i control.  
h) En relació amb l'obligació general de donar publicitat al caràcter públic del finançament arreplegat en l'article 18 de la Llei 38/2003, General de Subvencions, i en l'article 31 del Reglament de la Llei 38/2003, aprovat pel Reial Decret 887/2006, la concessió de la subvenció implica:  
1. L'acceptació de ser inclòs en una llista que es publicarà de forma electrònica o per qualsevol altre mitjà, en la qual figuraran els beneficiaris, l'operació finançada i l'import de l'ajuda.  
2. Les entitats qualificades com a centres especials d'ocupació hauran de fer constar el seu caràcter de centre especial d'ocupació qualificat pel Servici Valencià d'Ocupació i Formació, per mitjà del cartell indicador corresponent, tant en el domicili social com en tots i cada un dels centres de treball de la Comunitat Valenciana.  
i) Per a les ajudes als costos salarials de treballadors amb discapacitat amb contracte de caràcter indefinit en centres especials d'ocupació tramitades amb cobrament pel sistema de pagament anticipat regulat en l'article 18 d'esta orde, i als efectes de garantir la comptabilitat separada, hauran d'aportar dades de compte bancari separat i diferent de la proposta per al pagament de la resta de les ajudes.  
j) Reintegrar els fons percebuts en els casos previstos en l'article 37 de la Llei 38/2003, General de Subvencions, en relació amb el que establixen els articles 91 a 93 del Reglament de la Llei 38/2003, aprovat pel Reial Decret 887/2006.  
k) La presentació de sol·licituds a l'empara d'esta orde suposa la prestació del consentiment per part del sol·licitant perquè el Servef puga sol·licitar dels òrgans competents de la Seguretat Social la informació estrictament necessària per a comprovar les altes, baixes, manteniments i incidències de l'entitat sol·licitant de les ajudes, així com perquè el Servef puga facilitar documentació dels CEO (escriptures de constitució, comptes anuals i dades estrictament necessaris per a l'estudi de la viabilitat tècnica, econòmica i financera dels projectes presentats i dels centres especials d'ocupació) a entitats col·laboradores d'este organisme, a fi que es realitzen els oportuns estudis i s'emeten els corresponents informes que es consideren oportuns.  
  
Així mateix, la presentació de sol·licituds a l'empara d'esta orde suposa l'existència d'autorització expressa de tots els treballadors amb discapacitat a les entitats ocupadores, tant si es tracta d'un centre especial d'ocupació com si es tracta d'empreses ordinàries, per a la cessió de dades al Servef, relatives al tipus i grau de discapacitat.  
l) Per a les ajudes a les empreses ordinàries regulades en el títol III d'esta orde, compliment de la normativa sobre integració laboral de persones amb discapacitat o l'exempció d'esta obligació, de conformitat amb el que disposa l'article 7 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat.  
  
m) Els centres especials d'ocupació hauran de comunicar al Servef, en un termini no superior a 30 dies, qualsevol alteració o modificació que es produïsca en relació amb la qualificació com a centre especial d'ocupació, a saber: titularitat, forma jurídica, activitats, domicili social, obertura de nous centres de treball, etc.  
Així mateix hauran de comunicar amb caràcter mensual i en model normalitzat qualsevol variació produïda en la plantilla.  
n) Facilitar tota la informació relacionada amb la subvenció que li requerisca el Servef.  
  
  
CAPÍTOL II  
Procediment general per a la concessió de les ajudes  
  
Article 7. Presentació de sol·licituds i documentació  
1. Les sol·licituds per a l'obtenció de les ajudes regulades per esta orde hauran de dirigir-se al Servef i es presentaran en model normalitzat en la Direcció General del Servef per a les ajudes compreses en el títol II d'esta orde i en la corresponent direcció territorial del Servef o òrgan que el substituïsca, per a les ajudes regulades en el títol III, sense perjuí del que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Així mateix, podrà realitzar-se la presentació telemàtica de les sol·licituds a través del web del Servef ?www.servef.es?, en l'enllaç «Sol·licitud telemàtica» que hi ha associat a cada ajuda publicada; per a això, el sol·licitant haurà de disposar de firma electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós admesos per la seu electrònica de la Generalitat ?htpps://seu.gva.es?.  
2. Les sol·licituds hauran d'adjuntar, a més de la documentació que per a cada una de les ajudes concretament s'establix en els corresponents articles d'esta orde, la documentació general següent, que podrà annexar-se per mitjans telemàtics sense perjuí que puga requerir-se en determinades circumstàncies l'exhibició dels documents originals perquè puguen ser confrontats si es considera convenient:  
a) Dades d'identitat del sol·licitant o, si es tracta d'una persona jurídica, del seu representant legal.  
Quan es tracte d'una persona jurídica s'haurà d'aportar, a més, documentació acreditativa i identificativa d'esta, consistent en fotocòpia de l'escriptura de constitució/estatuts actualitzada i acreditació de la inscripció en el Registre Mercantil o registre corresponent, així com de la targeta d'identificació fiscal i, si és el cas, poders de representació.  
  
En el cas que l'esmentada documentació haguera sigut aportada anteriorment i no haguera patit cap variació, bastarà el certificat del representant de l'entitat acreditatiu del fet que no s'ha produït cap canvi en la documentació identificativa de l'entitat i de la vigència del nomenament de qui tinga la representació en la data presentació de la sol·licitud.  
b) Documentació acreditativa de compliment d'obligacions tributàries i amb la Seguretat Social:  
- De l'Agència Estatal d'Administració Tributària, el certificat que acredite que el sol·licitant es troba al corrent de les seues obligacions tributàries.  
- De la Tresoreria General de la Seguretat Social el certificat acreditatiu que el sol·licitant es troba al corrent en el compliment de les seues obligacions amb la Seguretat Social.  
- Dels servicis territorials de la Conselleria d'Hisenda i Administració Pública, el certificat acreditatiu que el sol·licitant no té deutes de naturalesa tributària amb la Generalitat.  
c) Dades de domiciliació bancària, segons model facilitat a este efecte, excepte si s'ha presentat amb anterioritat davant del Servef i no ha experimentat variació, i en este cas s'indicarà el compte on s'haurà de practicar l'ingrés, especificant en tot cas a quines ajudes correspon, i tenint en compte el que establix l'apartat i de l'article 6.  
  
d) Declaració responsable subscrita pel representant legal que l'entitat beneficiària no està incursa en cap de les prohibicions per a obtindre la condició de beneficiària de subvencions i en concret de no estar en el cas de l'article 13.2.g de la Llei 38/2003, General de Subvencions.  
e) Declaració responsable acreditativa que el beneficiari no es troba incurs en cap de les causes d'exclusió arreplegades en l'article 5 d'esta orde.  
f) Per a les ajudes als costos salarials i a la contractació de treballadors amb discapacitat, declaració responsable acreditativa del fet que les contractacions representen un increment net del nombre d'empleats en el CEE o en l'empresa col·laboradora en comparació amb la mitjana dels dotze mesos previs o, a falta d'això, el lloc o llocs hauran d'haver quedat vacants arran de la dimissió del treballador, de la seua discapacitat, de la seua jubilació per motius d'edat, de la reducció voluntària del temps de treball o del seu acomiadament disciplinari procedent i no com resultat del seu acomiadament.  
  
g) Declaració responsable del fet que l'import de les subvencions sol·licitades en base a esta orde en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos d'altres administracions públiques, o d'altres ens públics o privats, nacionals o internacionals, supere els límits establits en l'article 5 d'esta orde.  
3. La presentació de la sol·licitud de subvenció comporta l'autorització del sol·licitant perquè el Servef obtinga directament l'acreditació de:  
- Les dades d'identitat del sol·licitant, en cas de persona física, i del representant legal.  
- El compliment de les obligacions tributàries amb l'Agència Estatal de l'Administració Tributària, amb la Unitat Recaptadora de la Hisenda Pública Valenciana i amb la Tresoreria General de la Seguretat Social.  
En qualsevol cas, el Servef podrà requerir directament el sol·licitant si la informació obtinguda presenta alguna incidència.  
No obstant això, el sol·licitant o representant legal podrà denegar o revocar esta autorització efectuant comunicació escrita al Servef en este sentit. En este cas, hauran de presentar còpia compulsada de la documentació requerida en l'apartat 2.b d'este article.  
4. En el cas que els documents que ha d'adjuntar la sol·licitud de concessió d'ajudes ja estiguen en poder de qualsevol òrgan de l'Administració actuant, el sol·licitant podrà acollir-se al que establix l'apartat f de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o la dependència on van ser presentats, o, si és el cas, emesos, la identificació del procediment en què hi consten i que no hagen transcorregut més de cinc anys des de la finalització del procediment a què corresponguen.  
  
En els casos d'impossibilitat material d'obtindre el document, l'òrgan competent podrà requerir al sol·licitant la seua presentació o, a falta d'això, l'acreditació per altres mitjans dels requisits a què fa referència el document.  
5. Quan la sol·licitud no reunisca els requisits assenyalats en esta orde o no adjunte la documentació que d'acord amb esta resulte exigible, de conformitat amb el que establix l'article 71 de la Llei 30/1992, de 26 de novembre, modificat per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, es requerirà a l'interessat perquè en el termini de 10 dies esmene la falta o acompanye els documents preceptius, amb indicació que, si no ho fa així, es considerarà que desistix de la seua petició, després de la resolució expressa i la seua notificació en els termes que preveu l'article 42 de la llei esmentada.  
6. La formulació de la sol·licitud per part de l'interessat per a accedir als beneficis d'esta orde suposa l'acceptació de la subvenció per part del sol·licitant, així com de les obligacions que d'esta es deriven, sense perjuí dels drets al desistiment i a la renúncia que els interessats poden exercitar.  
  
Article 8. Procediment i criteris per a la concessió de les ajudes  
1. El procediment de concessió de subvencions regulades en esta orde serà el de concessió directa.  
2. Les ajudes s'atorgaran fins a esgotar el crèdit disponible, segons l'orde de presentació de sol·licituds i expedient que siga complet, en relació amb cada un dels terminis de presentació de sol·licituds establits en l'article 17 de l'orde per a les ajudes als centres especials d'ocupació i l'article 23 per a la contractació de treballadors amb discapacitat procedents d'un enclavament laboral.  
  
Article 9. Tramitació i resolució  
1. L'òrgan administratiu instructor, entenent per tal la Direcció General d'Ocupació i Formació per als programes compresos en el títol II d'esta orde i les direccions territorials del Servef, o òrgan que les substituïsca, per als programes compresos en el títol III, podrà demanar del sol·licitant l'aportació addicional d'altres documents o dades aclaridores que estime necessaris per a resoldre sobre la sol·licitud presentada.  
2. La competència per a conéixer i resoldre sobre les sol·licituds formulades correspon al director general del Servef, excepte les delegacions efectuades en el director general d'Ocupació i Formació i en els directors territorials del Servef, o òrgan que els substituïsca.  
3. El termini màxim per a resoldre i notificar la resolució procedent serà de sis mesos comptador des de l'endemà de l'entrada de la sol·licitud en qualsevol dels registres del Servef, si s'han fet les actuacions o s'han dictat els actes administratius a què fa referència la disposició addicional quarta; en cas contrari, el termini es comptarà a partir de l'endemà en què s'hagen fet les actuacions o dictat els actes administratius a què fa referència la disposició addicional quarta.  
  
Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4. La resolució de concessió de les ajudes fixarà expressament la quantia concedida i incorporarà, si és el cas, les condicions, obligacions i determinacions accessòries a què haja de subjectar-se el beneficiari d'esta, amb notificació als interessats en els termes que preveu l'article 58 de la Llei 30/1992, abans mencionada.  
  
Article 10. Resolució d'incidències  
1. El director general d'Ocupació i Formació i els directors territorials del Servef, o òrgan que els substituïsca, per delegació del director general del Servef, seran els competents per a resoldre les incidències que es produïsquen després de la concessió d'ajudes, com ara pròrrogues de terminis, modificacions justificades del projecte inicial o qualsevol variació de les condicions particulars de la concessió.  
2. Tota alteració de les condicions tingudes en compte per a la concessió de l'ajuda o subvenció i, en tot cas, l'obtenció concurrent d'estes a què fa referència l'article 11, podrà donar lloc a la modificació de la resolució de concessió.  
  
Article 11. Concurrència d'ajudes i subvencions  
L'import de les subvencions regulades en esta orde en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos d'altres administracions públiques, o d'altres ens públics o privats, nacionals o internacionals, supere el cost de l'activitat subvencionada que ha de desenrotllar el beneficiari, excepte límits més estrictes que puguen establir-se per a cada programa concret en l'article 5 d'esta orde.  
  
Article 12. Control de les ajudes  
1. Correspondrà al director general d'Ocupació i Formació i als directors territorials del Servef, o òrgan que els substituïsca, per delegació del director general del Servef, dur a terme la funció de control de les subvencions concedides, així com l'avaluació i el seguiment d'este programa, per a la qual cosa implantarà tots aquells mecanismes que considere oportuns.  
2. El beneficiari estarà obligat a sotmetre's a les actuacions de control financer previstes en els articles 44 i següents de la Llei 38/2003, General de Subvencions, que puguen realitzar de la Intervenció General i les institucions comunitàries. A estos efectes haurà de disposar dels llibres comptables, registres diligenciats i, a més, documents degudament auditats en els termes exigits per la legislació mercantil i sectorial aplicable en cada cas.  
  
Article 13. Justificació del pagament de les inversions o gastos efectuats i liquidació de les ajudes  
1. El pagament dels gastos consistents en salaris dels treballadors i les inversions o gastos efectuats pels beneficiaris objecte de subvenció hauran de justificar-se per mitjà de transferència bancària o qualsevol altra fórmula de pagament, sempre que s'acredite el corresponent càrrec en compte.  
2. La justificació del pagament requerirà la presentació per mitjà d'original o còpia degudament compulsada del justificant bancari acreditatiu de la identitat que efectua el pagament, del període a què fa referència el càrrec, càrrec en compte dels imports i treballadors en cas de salaris, així com identificació del beneficiari del pagament, número de factura i concepte en el cas d'altres gastos.  
3. Una vegada dictada la resolució de concessió, es lliurarà l'import de l'ajuda reconeguda a cada beneficiari, en la forma indicada per a cada tipus d'acció en els articles corresponents d'esta orde, i sempre que s'acredite en l'expedient que el sol·licitant està al corrent en les obligacions tributàries i davant de la Seguretat Social, així com al corrent d'obligacions per reintegrament de subvencions, a la data de cada un dels pagaments.  
  
Article 14. Reintegrament de les ajudes concedides i procediment de reintegrament  
1. Reintegrament de les ajudes concedides:  
1r. La declaració judicial o administrativa de nul·litat o anul·lació, d'acord al procediment i causes establides en l'article 36 de la Llei 38/2003, General de Subvencions, comportarà l'obligació de tornar les quantitats percebudes.  
2n. També procedirà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en l'article 37 de la Llei 38/2003, General de Subvencions, en relació amb el que establixen els articles 91 a 93 del Reglament de la Llei 38/2003, General de Subvencions, aprovat pel Reial Decret 887/2006, incloent-hi el reintegrament per l'incompliment de les obligacions, tant generals com específiques, imposades als beneficiaris en esta orde, i concretament, l'obligació imposada en l'apartat m de l'article 6 relativa a la comunicació prèvia de qualsevol canvi produït respecte a la qualificació del projecte empresarial.  
2. Procediment de reintegrament  
El procediment de reintegrament se substanciarà d'acord amb el que establix el capítol II del títol II de Llei 38/2003, General de Subvencions, en relació amb el que establix el capítol II del títol III del Reglament de la Llei 38/2003, aprovat pel Reial Decret 887/2006.  
  
  
TÍTOL II  
CENTRES ESPECIALS D'OCUPACIÓ  
  
Article 15. Accions susceptibles de suport  
Els centres especials d'ocupació podran accedir a les ajudes següents:  
1. Subvenció del cost salarial corresponent als llocs de treball ocupats per persona discapacitada que realitze una jornada de treball completa i estiga donada d'alta en la Seguretat Social, consistent en el 50 % del salari mínim interprofessional vigent l'any 2015, corresponents a les nòmines de gener a desembre del dit exercici, incloses dos pagues extraordinàries o prorrateig d'estes, o les quanties que pogueren correspondre en el cas de publicació de noves compensacions econòmiques i criteris per part del Ministeri d'Ocupació i Seguretat Social, així com el 50 % del salari mínim interprofessional vigent l'any 2014, per a les nòmines de novembre i desembre de 2014, corresponents a nous contractes, pròrrogues o ampliacions de jornada produïdes en els dits mesos, sempre que les dites contractacions es mantinguen fins a la data de publicació d'esta orde.  
  
En el cas de treball a temps parcial, la subvenció experimentarà una reducció proporcional a la jornada laboral realitzada, sempre que la jornada supose, com a mínim, la meitat de la jornada habitual de l'empresa.  
Les subvencions per contractes, pròrrogues o ampliacions de jornada dels mesos de novembre i desembre, se sol·licitaran a l'empara de l'orde d'ajudes per a l'exercici següent.  
Les contractacions, pròrrogues o ampliacions de jornada que no hagen sigut subvencionades per esgotament del crèdit publicat, podran resultar subvencionables sempre que no impliquen increment de la subvenció concedida, en aplicació/compensació de saldos sobrants produïts com a conseqüència de baixes de treballadors o altres causes.  
  
Quan un treballador/a estiga en situació d'incapacitat temporal (IT), l'import de la subvenció salarial es referirà exclusivament als dies el pagament del qual siga a càrrec obligatòriament del Centre Especial d'Ocupació, de conformitat amb el que dispose la normativa de la Seguretat Social.  
No resultarà subvencionable el cost salarial dels contractes de treballadors de duració inicial inferior a tres mesos, amb independència de la duració de cada una de les seues pròrrogues, excepte el contracte d'interinitat realitzat en els termes que preveu l'article 4 del Reial Decret 2720/1998, de 18 de desembre, que desenrotlla l'article 15 del text refós de la Llei de l'Estatut dels Treballadors, sempre que substituïsca un treballador amb discapacitat que resulte subvencionable. Esta exclusió no es tindrà en compte en aquells supòsits en què l'extinció del contracte es produïsca per la baixa voluntària del treballador o per baixa per no superació del període de prova. Quan es realitzen contractes per obra o servici determinat, haurà d'adjuntar-se un compromís de duració mínima del dit contracte, almenys, de tres mesos.  
  
2. Subvencions per a adaptació de llocs de treball i eliminació de barreres arquitectòniques, en una quantia màxima no superior a 1.803 euros per lloc de treball que s'adapte a les necessitats del personal discapacitat en plantilla. La intensitat màxima de l'ajuda és del 100 % dels costos subvencionables.  
  
Article 16. Requisits i obligacions  
A) Requisits generals per als centres especials d'ocupació  
a) Estar qualificats i inscrits com a tals en el registre administratiu creat per l'Orde de 10 d'abril de 1986, de la Conselleria de Treball i Seguretat Social (DOGV 376, 14.05.1986).  
b) Estar inscrits com a entitats ocupadores en els règims de la Seguretat Social en què hi haja afiliació de treballadors per compte d'altri.  
  
c) Els centres especials d'ocupació que hagen resultat beneficiaris d'ajudes en l'exercici immediatament anterior a la publicació d'esta orde, hauran d'haver presentat o presentar junt amb la documentació requerida en l'article 17 per a les sol·licituds inicials, la documentació prevista en l'article 5 de l'Orde de 10 d'abril de 1986, de la Conselleria de Treball i Seguretat Social:  
- Memòria segons model normalitzat.  
- Relació de la plantilla, segons models normalitzats.  
- Documentació econòmica: balanços i compte de pèrdues i guanys, del Centre Especial d'Ocupació, relativa a l'exercici immediatament anterior, degudament firmades pel representant legal de l'empresa, així com comptes anuals de l'exercici 2013 presentats en el Registre Mercantil o en els registres corresponents, segons el tipus d'entitat, o en el cas d'associacions, comptes aprovats per l'assemblea general, i, en el cas d'entitats a què siga aplicable l'obligació establida en el Reial Decret 1517/2011, de 31 d'octubre, auditoria dels comptes corresponents a l'exercici 2013.  
d) TC1 i TC2 corresponents al mes de desembre de 2014, de tots els números de compte de cotització de l'entitat, acreditatius de la plantilles dels CEO.  
B) Requisits específics segons el tipus d'ajudes:  
1. Per a l'ajuda als costos salarials de treballadors amb discapacitat:  
  
Els treballadors que inicien la seua activitat en el present exercici, o que havent iniciat l'activitat en l'exercici anterior, la seua contractació no haja sigut subvencionada en el dit exercici, i per als que se sol·licite ajuda dels costos salarials, en el moment previ a la seua contractació, hauran de ser desempleats, inscrits com a demandants d'ocupació en el centre Servef corresponent.  
2. Per a la subvenció destinada a adaptar llocs de treball i eliminar barreres arquitectòniques:  
a) Justificar la seua necessitat per mitjà de l'oportuna memòria i informe favorable de la Inspecció de Treball.  
Les dites adaptacions han de garantir de manera específica la protecció dels treballadors que tinguen reconeguda la situació de discapacitat física, mental, intel·lectual o sensorial i per tant siguen especialment sensibles als riscos derivats del treball, no aquelles que estan obligades a realitzar per aplicació de la Llei de Prevenció de Riscos Laborals i que s'haurien de dur a terme de la mateixa manera, siga treballador amb discapacitat o no.  
b) Els treballadors amb discapacitat pels que se sol·licita l'ajuda inicialment, hauran d'estar en situació d'alta en Seguretat Social i amb contracte vigent en el Centre Especial d'Ocupació en el moment en què es resolga la petició.  
c) No resultarà subvencionable l'adaptació per treballador o lloc de treball pels quals s'haguera ja obtingut subvenció pel mateix concepte en els 4 anys immediatament anteriors, llevat que es tracte d'adaptacions necessàries per empitjorament de la discapacitat del treballador o per desgast de l'anterior adaptació derivada de l'ús propi, degudament acreditat.  
C) Obligacions:  
1. Els centres especials d'ocupació que resulten beneficiaris d'ajudes en el present exercici, hauran de presentar a la finalització d'este, la documentació prevista en l'article 5 de l'Orde de 10 d'abril de 1986, de la Conselleria de Treball i Seguretat Social.  
2. Comunicar en el termini de 30 dies, des de l'inici, qualsevol reducció de jornada o baixes en la Seguretat Social dels treballadors amb discapacitat per als quals s'haja sol·licitat subvenció per a finançar els costos salarials.  
  
Article 17. Documentació i termini  
1.Documentació  
A més de la documentació general que establix l'article 7, haurà d'acompanyar-se, en cada cas, la següent:  
A) Costos salarials:  
a) Per als treballadors l'activitat en el Centre Especial d'Ocupació corresponent dels quals s'inicie en el present exercici, o s'haguera iniciat en 2014, però no haguera resultat subvencionada en el dit exercici, i les contractacions o pròrrogues del qual resulten subvencionables d'acord amb el que establix l'article 15 d'esta orde, haurà d'aportar-se:  
  
1. Certificats de discapacitat o acreditació de la condició de treballador amb discapacitat d'acord amb el que establix la disposició addicional segona d'esta orde.  
Les modificacions que afecten la discapacitat dels treballadors, hauran de ser comunicades al Servef.  
2. Còpia del/s contracte/s de treball o conversió/ons de contractes temporals que donen lloc a l'ajuda, realitzats a persones amb discapacitat i els comunicats d'alta en la Seguretat Social i/o Informe Consulta General de Treballadors e-SIL, acreditatiu d'estos.  
Així mateix haurà de presentar-se còpia de les pròrrogues que donen dret a la subvenció o comunicació de les pròrrogues al programa Contracta, així com la documentació acreditativa de les ampliacions de jornada, si és el cas.  
En el supòsit de transformacions de contractes temporals, haurà d'aportar-se el comunicat de variació de dades en la Seguretat Social.  
En el supòsit de contractes que ja han causat baixa, hauran d'aportar-se comunicats de baixa en Seguretat Social i/o Informe Consulta General de Treballadors e-SIL, acreditatiu d'estos.  
b) Per als treballadors la relació laboral amb el Centre Especial d'Ocupació dels quals s'haguera iniciat en exercicis anteriors, però en 2015 s'haja produït qualsevol tipus de modificació d'esta, com ara variacions de jornada, o la pròrroga de la contractació, s'haurà d'aportar la documentació acreditativa de les dites modificacions, segons els casos:  
  
- Comunicats de variació de dades en Seguretat Social, si és el cas.  
- Documentació justificativa de modificacions de jornada, subscrita per l'empresari i el treballador, si és el cas.  
- Còpia de les pròrrogues o comunicació de les pròrrogues al programa Contracta.  
c) En imprés normalitzat, relació nominativa, dels treballadors amb discapacitat per als llocs de treball dels quals se sol·licita l'ajuda, ordenada alfabèticament per cognoms, i es farà constar únicament els contractes i/o les pròrrogues per als quals se sol·licita l'ajuda.  
En el cas que un mateix centre especial d'ocupació tramite ajudes per dos sistemes de pagament diferents, a saber, pagament amb la justificació prèvia de gastos per a treballadors amb discapacitat amb contractes de caràcter temporal, i pagaments pel sistema de bestretes, per als treballadors amb contractes indefinits, hauran d'aportar les relacions nominatives dels treballadors de forma separada, per a cada un dels expedients a tramitar.  
d) En el cas que el centre especial d'ocupació haja aprovat expedient de regulació d'ocupació, d'extinció o suspensió de la relació laboral amb els treballadors, hauran d'aportar còpia d'este, així com acreditació dels treballadors als quals finalment s'aplica i la data d'efectes.  
  
e) Per a tots els contractes indefinits o conversió de temporals en indefinits, descripció detallada del lloc de treball, característiques tècniques d'este i capacitat que ha de tindre el treballador per a cobrir el lloc, que haurà de presentar-se tant a l'inici de la contractació o transformació del contracte, com amb caràcter bianual, i el Servef sol·licitarà, si és el cas, i d'acord amb la seua regulació específica, informe dels equips multiprofessionals del corresponent centre de valoració i orientació de discapacitats de la Conselleria de Benestar Social.  
  
B) Adaptació de llocs de treball i/o eliminació de barreres arquitectòniques:  
a) Memòria descriptiva de les necessitats d'adaptació del lloc o eliminació de barreres que es realitzarà, i s'identificarà el treballador i el tipus de discapacitat, amb indicació del cost i l'informe favorable de la Inspecció de Treball.  
Així com programa d'actuació que garantisca l'execució de la inversió en l'exercici per al qual es concedix la subvenció.  
b) Pressupostos i/o factures proforma de la inversió a realitzar i/o projecte tècnic, si és el cas.  
c) En el cas de canvi de centre de treball, comunicació a l'organisme competent d'obertura del centre de treball.  
d) Certificats de discapacitat on conste el tipus i el grau d'esta, o acreditació de la condició de treballador amb discapacitat d'acord amb el que establix la disposició addicional segona d'esta orde.  
  
e) En el cas d'adaptació per empitjorament de la discapacitat del treballador prevista en l'article 16, hauran d'aportar la documentació acreditativa del dit empitjorament subscrita pels equips multiprofessionals corresponents.  
f) En el cas de les ajudes per a l'adaptació de llocs de treball, i de conformitat amb el que establix l'article 31 de la Llei 38/2003, General de Subvencions, quan l'import del gasto subvencionable supere les quanties establides en la normativa reguladora de contractes del sector públic per als contractes menors d'obres o de subministraments, el beneficiari haurà de sol·licitar com a mínim 3 ofertes de diferents proveïdors, amb caràcter previ a la contracció del gasto, llevat que per les especials característiques dels gastos subvencionables no hi haja en el mercat suficient nombre d'entitats que el subministren o presten, les quals hauran d'aportar-se junt amb la sol·licitud de subvenció.  
L'elecció entre les ofertes presentades, que haurà de presentar-se junt amb la sol·licitud, es realitzarà d'acord amb criteris d'eficiència i economia, i s'haurà de justificar expressament en una memòria l'elecció quan no recaiga en la proposta econòmica més avantatjosa.  
  
2. Termini  
Els terminis per a la presentació de les sol·licituds són:  
A) Primer termini. En el termini d'un mes comptador des de l'endemà de la publicació d'esta orde en el DOCV, s'hauran de presentar les sol·licituds d'ajudes per a finançar:  
a) Els costos salarials corresponents a l'exercici 2015 dels treballadors amb contractes subscrits amb anterioritat a la data de finalització del termini de presentació de sol·licituds.  
b) Els costos salarials pels contractes subscrits amb treballadors amb discapacitat en els mesos de novembre i desembre de 2014, així com pròrrogues o ampliacions de jornada subscrites en el dit termini, sempre que els dits contractes, incloses les pròrrogues corresponents, s'hagen mantingut des de l'inici fins a la data de publicació de l'orde de la convocatòria.  
c) Els costos d'adaptació de llocs de treball ocupats per treballadors amb discapacitat.  
En el cas de canvi de seu del centre de treball, regirà el mateix termini d'un mes, però comptador des de la comunicació d'obertura del centre de treball a l'organisme competent. En tot cas, estes sol·licituds, en cas de presentar-se en l'exercici actual, no podran ser posteriors al 15 de novembre.  
d) En el cas que el centre especial d'ocupació no haja iniciat les seues activitats, el termini d'un mes comptarà a partir de la primera contractació de personal discapacitat, i el termini màxim per a la petició d'estes ajudes serà el dia 15 de novembre per a contractacions subscrites fins al 31 d'octubre de 2015.  
B) Segon termini: de l'1 al 15 de juny de 2015, hauran de presentar-se les sol·licituds d'ajudes per a finançar els costos salarials anuals corresponents a 2015 dels nous contractes, pròrrogues en el cas de contractes temporals, i ampliacions de jornada, subscrits des de l'endemà de la finalització del termini de presentació de sol·licituds inicials a càrrec d'esta orde i fins al 31 de maig de 2015.  
C) Tercer termini: de l'1 al 15 de setembre de 2015, hauran de presentar-se les sol·licituds d'ajudes per a finançar els costos salarials anuals corresponents a 2015, dels nous contractes, pròrrogues i ampliacions de jornada, subscrits des de l'1 de juny al 31 d'agost de 2015.  
  
D) Quart termini: de l'1 al 15 de novembre de 2015, hauran de presentar-se les sol·licituds d'ajudes per a finançar els costos salarials anuals dels nous contractes, pròrrogues i ampliacions de jornada, subscrits des de l'1 de setembre al 31 d'octubre de 2015.  
E) En els terminis establits en l'orde de convocatòria d'ajudes per a l'exercici 2016, hauran de presentar-se les sol·licituds d'ajuda salarial per a CEO per contractes, pròrrogues o ampliacions de jornada de treballadors amb discapacitat efectuades en els mesos de novembre i desembre de 2015, sempre que els dits contractes, incloses les seues corresponents pròrrogues, s'hagen mantingut d'alta des de l'inici fins a la data de publicació de l'orde de convocatòria 2016, i resulten subvencionades segons el que establix esta, en funció de les disponibilitats pressupostàries.  
  
Article 18. Justificació i pagament  
A) Les ajudes per al manteniment de llocs de treball en centres especials d'ocupació es faran efectives en els termes següents:  
1. Les ajudes als costos salarials es justificaran i lliuraran de la manera següent:  
a) Les ajudes es justificaran per mitjà de la presentació dels rebuts de salaris, ordenats alfabèticament, i justificants del càrrec en compte, que, d'acord amb el que establix l'article 13 d'esta orde, acredite el pagament d'estos, i resultarà obligatòria la presentació de la baixa en la Seguretat Social, si és el cas, dels treballadors subvencionats.  
b) L'aportació de la documentació indicada es realitzarà en els terminis que s'arrepleguen a continuació, junt amb la relació mensual dels treballadors amb discapacitat d'alta a través de l'aplicació informàtica eSidec.  
  
- Primer termini: de l'1 al 15 de juliol, nòmines de gener a maig, així com justificants de càrrec en compte de les nòmines dels dits mesos.  
- Segon termini: de l'1 al 15 de setembre: nòmines i justificants de càrrecs en compte de juny, paga extra si és el cas, juliol i agost.  
- Tercer termini: de l'1 al 15 de novembre: nòmines i justificants de càrrecs en compte de setembre i octubre.  
- Quart termini: de l'1 al 15 de gener de l'any següent a la convocatòria: nòmines i justificants de càrrecs en compte de novembre, desembre i extra, junt amb la relació en model normalitzat de tots els treballadors que hagen estat d'alta en el centre especial d'ocupació en qualsevol moment de l'exercici i resum de treballadors d'alta en el centre especial d'ocupació en el mes de desembre, als efectes de previsió pressupostària i estadística.  
- Els justificants de gasto de contractes, pròrrogues o ampliacions de jornada produïts al novembre i desembre de 2014, es presentaran en el termini d'un mes comptador des de l'endemà de la publicació d'esta orde de convocatòria en el DOCV.  
Les ajudes es lliuraran segons la documentació presentada en els terminis anteriors, i, si és el cas, es podrà acumular en un sol pagament la justificació d'un o més terminis, i es podrà descomptar dels pagaments a efectuar, les justificacions dels manteniments de llocs de treball inferiors als tres mesos mínims de contractació establit en l'apartat 1 de l'article 15 d'esta orde.  
Si la presentació de la documentació justificativa es realitzara fora dels terminis assenyalats, es podrà detraure, si és el cas, de la subvenció a pagar, la quantia corresponent al nombre de dies que hagen originat el retard.  
En el cas d'incompliment de l'obligació de comunicació de les reduccions de jornada establida en el punt 2 de l'apartat C de l'article 16 d'esta orde, es podrà detraure de l'import a pagar, l'ajuda corresponent a les nòmines des del mes en què s'haja iniciat la reducció de la jornada fins al final de l'exercici.  
c) Per al personal discapacitat fix del CEO, les sol·licituds d'ajudes del qual hagen de presentar-se en el primer termini establit en l'article 17.2, les ajudes es lliuraran de forma anticipada, segons el procediment i els percentatges que s'establisquen en la Llei de Pressupostos de la Generalitat per a l'exercici 2015, d'acord amb el que preveu el text refós de la Llei d'Hisenda Pública de la Generalitat Valenciana.  
Les subvencions de naturalesa corrent en matèria de foment d'ocupació destinades al manteniment salarial del personal discapacitat dels centres especials d'ocupació, estan exemptes de prestar garanties per bestreta de subvencions, d'acord amb el que establix l'apartat E del punt 3 de l'article 47 bis del text refós de la Llei d'Hisenda Pública de la Generalitat Valenciana.  
En estos supòsits, la justificació de l'ajuda s'efectuarà d'acord amb el que disposa l'apartat anterior pel que fa a documentació i forma de presentació, i en els terminis següents:  
Primer termini: de l'1 al 15 de juliol: salaris de gener a juny, ambdós inclosos, i extra si és el cas.  
Segon termini: de l'1 al 15 de gener de l'any següent a la convocatòria: salaris dels mesos de juliol a desembre, ambdós inclosos, i extra si és el cas, així com relació en model normalitzat de tots els treballadors que hagen estat d'alta en el Centre Especial d'Ocupació en qualsevol moment de l'exercici i resum de treballadors d'alta en el Centre Especial d'Ocupació en el mes de desembre, als efectes de previsió pressupostària i estadística.  
2. Per a les ajudes corresponents a l'adaptació de llocs o eliminació de barreres, els costos d'estes es justificaran per mitjà de la presentació de la documentació següent:  
a) Una relació classificada dels gastos i/o inversions de l'activitat, amb identificació del creditor i del document, l'import, la data d'emissió i, si és el cas, la data de pagament. En el cas que la subvenció s'haja atorgat basant-se en un pressupost, s'indicaran les desviacions esdevingudes, si és el cas.  
b) Les factures i, si és el cas, els certificats d'obra corresponents a inversions efectivament realitzades, i els documents acreditatius del pagament dels subministraments i obres, justificats d'acord amb el que establix l'article 13 d'esta orde.  
c) Una relació detallada d'altres ingressos o subvencions que hagen finançat l'activitat subvencionada, amb indicació de l'import i la procedència.  
Les ajudes per adaptació de llocs o eliminació de barreres es lliuraran, d'una sola vegada, segons la documentació presentada, tenint com a data límit de justificació el 31 d'octubre.  
3. Per a tot tipus d'ajudes, i amb caràcter previ a cada un dels pagaments, s'haurà d'aportar declaració responsable d'estar al corrent de pagament d'obligacions per reintegrament de subvencions, en model normalitzat, d'acord amb el que establix l'article 34.5 de la Llei 38/2003, General de Subvencions.  
B) Correspon al director general d'Ocupació i Formació, per delegació del director general del Servef, el reconeixement de l'obligació i la proposta de pagament de la subvenció.  
  
  
TÍTOL III  
Contractació de treballadors amb discapacitat  
 per empreses ordinàries  
  
Programa de suport a la contractació indefinida   
a través d'enclavaments laborals  
  
Article 19. Objecte  
El present títol té com a objecte establir incentius per a afavorir la inserció dels treballadors amb discapacitat en el mercat ordinari de treball, i afavorir el trànsit des de l'ocupació en els centres especials d'ocupació i possibilitar l'accés a estos de nous treballadors amb discapacitat.  
  
  
Article 20. Accions susceptibles de suport  
Les ajudes previstes en el present capítol s'articulen en el programa de suport a la contractació indefinida a través d'enclavaments laborals.  
  
  
Article 21. Requisits de l'enclavament  
1. S'entendrà per enclavament laboral el contracte entre una empresa del mercat ordinari de treball, anomenada empresa col·laboradora, i un centre especial d'ocupació per a la realització d'obres o servicis que tinguen relació directa amb l'activitat normal d'aquella i per a la realització de la qual un grup de treballadors amb discapacitat del centre especial d'ocupació es desplaça temporalment al centre de treball de l'empresa col·laboradora, amb els requisits i les condicions establides pel Reial Decret 290/2004, de 20 de febrer, pel qual es regulen els enclavaments laborals com a mesura de foment de l'ocupació de les persones amb discapacitat.  
2. Perquè la contractació per una empresa ordinària d'un treballador procedent d'un enclavament resulte subvencionable, serà necessari que la incorporació del dit treballador a l'enclavament laboral haja sigut comunicada al Servef en el termini d'un mes des de l'inici.  
  
Article 22. Ajudes  
1. Les empreses col·laboradores que d'acord amb allò que s'ha regulat en el Reial Decret 290/2004, de 20 de febrer, contracten amb caràcter indefinit un treballador de l'enclavament amb discapacitat que presente especials dificultats per a l'accés al mercat ordinari de treball d'acord amb el que disposa l'article 6.2.a o b del dit reial decret, tindran dret a les ajudes següents:  
a) Subvenció de 7.814 euros per cada contracte de treball realitzat a jornada completa. Si el contracte fóra a temps parcial, la subvenció es reduirà proporcionalment segons la jornada de treball pactada.  
Esta subvenció podrà ser destinada per l'empresa col·laboradora, totalment o parcialment, a servicis de suport del treballador.  
La intensitat de l'ajuda no superarà el 75 % dels costos subvencionables.  
b) Subvenció per adaptació del lloc de treball i eliminació de barreres o obstacles. Esta subvenció, compatible amb l'anterior ajuda, que podrà arribar als 902 euros per treballador amb discapacitat contractat, destinada a l'adaptació dels llocs de treball o dotació d'equips de protecció personal necessaris per a evitar accidents laborals al treballador amb discapacitat contractat, o eliminar barreres o obstacles que impedisquen o dificulten el treball dels treballadors amb discapacitat. Si esta ajuda no fóra sol·licitada per l'empresa, podrà ser sol·licitada pel treballador.  
  
La intensitat màxima de l'ajuda és del 100 % dels costos subvencionables.  
2. Per a tindre dret a estes ajudes, la contractació dels treballadors haurà de realitzar-se sense solució de continuïtat i transcorregut, almenys, un termini de tres mesos des de l'inici de l'enclavament o des de la incorporació del treballador si esta fóra posterior a l'inici de l'enclavament.  
3. Si el treballador amb discapacitat de l'enclavament que s'incorpora amb caràcter indefinit a l'empresa col·laboradora no estiguera inclòs en l'article 6.2.a o b del Decret 290/2004, l'empresa col·laboradora tindrà dret a les ajudes per a contractació indefinida de treballadors amb discapacitat.  
  
Article 23. Documentació i terminis  
A) Documentació  
Les sol·licituds, en model normalitzat pel Servef hauran d'acompanyar-se, a més de la documentació indicada en l'article 7, de la documentació següent:  
a) Còpia del/s contracte/s de treball realitzats amb persones discapacitades, degudament comunicat al centre Servef.  
b) Comunicat d'alta del treballador contractat en la Seguretat Social. En cas de transformació de contractes, variació de dades del treballador contractat.  
c) Certificat de discapacitat expedit per l'òrgan competent on conste el tipus i grau de discapacitat o l'acreditació de la condició de persona amb discapacitat d'acord amb el que establix la disposició addicional segona d'esta orde, que permeten comprovar que es tracta de treballadors amb especials dificultats d'accés al mercat ordinari de treball, segons els requisits exigits per a cada tipus d'ajuda.  
   
d) Sol·licitud d'informe d'adequació i descripció detallada del lloc de treball, característiques tècniques d'este i capacitat que ha de tindre el treballador per a cobrir el lloc, en model normalitzat, i el Servef sol·licitarà, d'acord amb la seua regulació específica, informe dels equips multiprofessionals del corresponent centre de valoració i orientació de discapacitats de la Conselleria de Benestar Social.  
  
e) Declaració responsable que la contractació no incorre en cap de les causes d'exclusió i incompatibilitats arreplegades en l'article 24 d'esta orde.  
f) Per a les ajudes d'adaptació de llocs, memòria descriptiva de les necessitats d'adaptació o dotació de mitjans de protecció personal, amb indicació del cost i l'informe favorable de la Inspecció de Treball.  
  
Així com programa d'actuació que garantisca l'execució de la inversió en l'exercici per al qual es concedix la subvenció.  
g) Contracte realitzat entre l'empresa col·laboradora i el centre especial d'ocupació, en els termes i les condicions establides per l'article 5 del Reial Decret 290/2004, de 20 de febrer, per mitjà del qual es formalitze l'enclavament laboral, així com les pròrrogues d'este.  
h) Comunicació a la Direcció General del Servef d'este contracte i les seues possibles pròrrogues, en el termini d'un mes des de la firma.  
i) Relació de treballadors seleccionats pel Centre Especial d'Ocupació per a la incorporació a l'enclavament laboral on consten les dades del treballador per la contractació del qual se sol·licita l'ajuda, i data de la dita incorporació.  
j) Comunicació a la Direcció General del Servef de la incorporació del dit treballador a l'enclavament laboral, i data d'esta, en el termini d'un mes des de l'inici.  
k) Declaració responsable del compliment de la normativa sobre integració laboral de persones amb discapacitat o l'exempció de la dita obligació, de conformitat amb allò que disposa l'article 7 de la Llei 11/2003, de 10 d'abril, de la Generalitat Valenciana, d'Estatuts de les Persones amb Discapacitat.  
l) En el cas de les ajudes per a l'adaptació de llocs de treball, i de conformitat amb el que establix l'article 31 de la Llei 38/2003, General de Subvencions, quan l'import del gasto subvencionable supere les quanties establides en la normativa reguladora de contractes del sector públic per al contracte menor d'obres o subministraments, el beneficiari haurà de sol·licitar com a mínim 3 ofertes de diferents proveïdors, amb caràcter previ a la contracció del gasto, llevat que per les especials característiques dels gastos subvencionables no hi haja en el mercat suficient nombre d'entitats que el subministren o presten, les quals hauran d'aportar-se junt amb la sol·licitud de subvenció.  
L'elecció entre les ofertes presentades, que haurà de presentar-se junt amb la sol·licitud, es realitzarà d'acord amb criteris d'eficiència i economia, i s'haurà de justificar expressament en una memòria l'elecció quan no recaiga en la proposta econòmica més avantatjosa  
  
B) Terminis de presentació de sol·licituds  
1. Les sol·licituds d'ajudes regulades en este títol hauran de presentar-se en el termini màxim d'un mes comptador des de la data de contractació objecte de l'ajuda i tindran com a data límit el 31 d'octubre de 2015.  
Per a les contractacions formalitzades en el 2015, en el període previ a la publicació de la present convocatòria, el còmput del termini d'un mes s'iniciarà a partir de l'endemà a la dita publicació.  
2. Les sol·licituds d'ajudes pel manteniment de contractes indefinits formalitzats o transformats en els tres últims mesos de l'any 2014, hauran de presentar-se en el termini màxim d'un mes comptadors des de l'endemà de la publicació d'esta orde.  
  
Article 24. Exclusions i incompatibilitats  
1. Queden exclosos dels programes regulats en este títol els supòsits següents:  
a) Contractacions realitzades per empreses de treball temporal per a la posada a disposició del treballador en empreses usuàries en què prestaran els seus servicis.  
d) Contractacions realitzades per empreses que, a causa de la comissió d'infraccions molt greus, hagueren sigut excloses com a beneficiàries de programes d'ocupació.  
e) Contractacions realitzades per empreses sancionades en els dos anys anteriors a la presentació de la sol·licitud per la comissió d'infraccions greus o molt greus en matèria de prevenció de riscos laborals.  
  
f) Contractacions realitzades per empreses que en els dotze mesos anteriors a la sol·licitud de l'ajuda hagueren realitzat extincions de contractes en virtut d'acomiadament col·lectiu, o per causes disciplinàries o objectives declarades improcedents per sentència judicial ferma o laude arbitral.  
2. Les ajudes establides en este títol són incompatibles amb qualsevol altra per a la mateixa acció subvencionable, excepte la bonificació de quotes a la Seguretat Social i les ajudes per adaptació del lloc de treball.  
  
Article 25. Obligacions dels beneficiaris  
A més de les obligacions establides amb caràcter general en l'article 6 d'esta orde, els beneficiaris de les ajudes regulades en el present títol hauran de:  
1. Formalitzar els contractes per escrit.  
2. Les entitats beneficiàries estan obligades a mantindre l'estabilitat en l'ocupació dels treballadors amb discapacitat contractats a l'empara de la present disposició per un període mínim de tres anys.  
En el cas que el treballador cause baixa durant el dit període, podrà ser substituït per un altre treballador amb les mateixes característiques; la substitució haurà de realitzar-se i comunicar-se a la direcció territorial corresponent del Servef, en un termini de 15 dies, i s'haurà d'afegir al període de manteniment obligatori del contracte, el termini transcorregut des de la baixa del treballador fins a la seua substitució. Si la baixa es produïra amb anterioritat a la resolució de concessió, perdrà el dret a la sol·licitud presentada.  
No es consideraran incomplides les obligacions de manteniment de l'ocupació a què es referix este apartat quan el contracte de treball s'extingisca per causes objectives o per acomiadament disciplinari quan l'un o l'altre siga declarat o reconegut com procedent, ni les extincions causades per dimissió, mort o incapacitat permanent total, absoluta o gran invalidesa dels treballadors, o per resolució durant el període de prova, per la qual cosa en el cas que les vacants no siguen cobertes, l'entitat beneficiària estarà obligada a reintegrar la subvenció percebuda de forma proporcional al període de manteniment del contracte pendent de complir.  
La falta de cobertura de les vacants per qualsevol altra causa diferent de les establides en el paràgraf anterior, donarà lloc al reintegrament total de l'ajuda percebuda.  
  
Article 26. Liquidació i pagament  
1. Una vegada dictada la resolució de concessió de les ajudes i/o subvencions per la realització de contractes de treball a què es referix el present títol, es lliurarà l'import total de l'ajuda reconeguda a cada beneficiari.  
2. El pagament de les ajudes per adaptació de llocs de treball requerirà l'aportació abans del 31 d'octubre de 2015 dels justificants que acrediten l'efectivitat del gasto i del pagament realitzat, en els mateixos termes establits en l'article 18.a.2 d'esta orde.  
3. Per a tot tipus d'ajudes, i amb caràcter previ a cada un dels pagaments, s'haurà d'aportar declaració responsable d'estar al corrent del pagament d'obligacions per reintegrament de subvencions, en model normalitzat, d'acord amb el que establix l'article 34.5 de la Llei 38/2003, General de Subvencions.  
4. Correspon als directors territorials del Servef, o òrgan que els substituïsca, per delegació del director general del Servef, el reconeixement de l'obligació i la proposta de pagament d'estes.  
  
  
DISPOSICIONS ADDICIONALS  
  
Primera. Finançament  
1. Les ajudes regulades en la present orde es finançaran per un import global màxim de 14.087.852,00 ?, a càrrec del programa pressupostari 322.51, segons el detall de línies i imports que a continuació s'especifiquen:  
a) Les ajudes als costos salarials per al manteniment de llocs de treball ocupats en centres especials d'ocupació, regulades en el títol II d'esta orde, així com les ajudes a l'empresa ordinària per contractació indefinida de treballadors amb discapacitat procedents d'enclavaments laborals regulades en el títol III d'esta orde, es finançaran a càrrec del capítol IV, codi línia T2240000, per un import màxim de 39.573.422,00 ?, corresponents a fons procedents del SEPE.  
  
b) Les ajudes per a la inversió establides en els títols II i III d'esta orde, destinades a l'adaptació de llocs de treball i/o eliminació de barreres arquitectòniques en centres especials d'ocupació i en empreses ordinàries que contracten treballadors amb discapacitat procedents d'un enclavament laboral, es finançaran a càrrec del capítol VII, codi línia T2243000, per un import màxim de 30.000,00 ?, fons procedents del SEPE.  
No obstant això, la concessió de les ajudes previstes en esta orde estarà condicionada a l'existència de crèdit adequat i suficient per a això en els Pressupostos de la Generalitat Valenciana de l'any 2015.  
2) Si en l'exercici 2015 existira crèdit disponible que permetera incrementar el finançament pressupostari d'esta orde, el Servef, mitjançant una resolució del secretari autonòmic d'Economia i Ocupació, director general del Servef, d'ampliació del dit crèdit, podrà destinar-lo al finançament de les sol·licituds presentades a l'empara d'esta convocatòria que, resultant subvencionables no hagueren pogut ser ateses, totalment o parcialment, per falta de disponibilitat pressupostària, sense necessitat d'establir nou termini de presentació de sol·licituds, llevat que això servisca per a l'adequada gestió de cada programa i proporcionar major efectivitat a les polítiques actives d'ocupació dirigides a la reactivació de l'ocupació a la Comunitat Valenciana.  
  
Segona. Treballadors amb discapacitat  
Als efectes d'esta orde d'ajudes, i d'acord amb el que establix l'article 4 del Reial Decret Legislatiu 1 2013/, tindran la consideració de treballadors amb discapacitat, els següents:  
a) Aquells als quals se'ls haja reconegut un grau de discapacitat igual o superior al 33 %.  
b) Els pensionistes de la Seguretat Social, que tinguen reconeguda una pensió d'incapacitat permanent total, absoluta o gran invalidesa, i els pensionistes de classes passives que tinguen reconeguda una pensió de jubilació o de retir per incapacitat permanent per al servici o inutilitat.  
En este cas, i per a la determinació del tipus de discapacitat psíquica, es tindrà en compte la incapacitat permanent total, absoluta o gran invalidesa, en la qual el certificat de l'organisme competent per al reconeixement arreplegue la concurrència de malaltia mental o discapacitat intel·lectual.  
  
Tercera. Normativa aplicable  
1. El programa d'ajudes al manteniment de llocs de treball ocupats per treballadors amb discapacitat en centres especials d'ocupació, regulat en el títol II d'esta orde, així com les ajudes a l'empresa ordinària per la contractació indefinida de treballadors amb discapacitat procedents d'un enclavament laboral, arreplegades en el títol III, arrepleguen les bases establides pel Ministeri de Treball per a les ajudes la gestió i control de les quals ha sigut transferida a la Generalitat i contingudes en les disposicions següents:  
- Reial Decret 2273/1985, de 4 de desembre, pel qual s'aprova el Reglament dels Centres Especials d'Ocupació.  
- El Reial Decret 1368/1985, de 17 de juliol, pel qual es regula la relació laboral de caràcter especial dels minusvàlids que treballen en centres especials d'ocupació.  
- L'Orde de 16 d'octubre de 1998, del Ministeri de Treball i Assumptes Socials, per la qual s'establixen les bases reguladores per a la concessió de les ajudes i subvencions públiques destinades al foment de la seua integració laboral en centres especials d'ocupació i treball autònom, o norma que la substituïsca.  
- Reial Decret 290/2004, de 20 de febrer, pel qual es regulen els enclavaments laborals com a mesura de foment de l'ocupació de les persones amb discapacitat. En allò no previst per este, caldrà ajustar-se a les disposicions del Reial Decret 1451/1983, d'11 de maig, modificat pel Reial Decret 170/2004, de 30 de gener, o norma que el substituïsca.  
- Reial Decret Legislatiu 1/2013, de 29 de novembre, pel qual s'aprova el text refós de la Llei General de Drets de les Persones amb Discapacitat i de la seua Inclusió Social.  
2. Per als programes referits en els apartats anteriors, i a causa del seu finançament estatal, és de total aplicació la Llei 38/2003, General de Subvencions, tenint en compte les particularitats regulades en el Reial Decret 357/2006, de 24 de març, així com el Reglament de la Llei 38/2003, aprovat pel Reial Decret 887/2006.  
  
Quarta. Concessió de subvencions  
Atés que el projecte de Llei de Pressupostos de la Generalitat per a l'exercici 2015 preveu que les ajudes d'esta orde estan finançades amb fons la distribució dels quals es realitza a través d'una conferència sectorial, la concessió d'estes queda condicionada que per l'òrgan competent de l'Administració de l'Estat s'hagen realitzat les actuacions o dictat els actes administratius que permeten assegurar l'efectivitat de la transferència de fons afectats.  
  
  
DISPOSICIONS FINALS  
  
Primera. Autorització per al desenrotllament de l'orde  
S'autoritza el director general del Servef a dictar les disposicions i adoptar les mesures que considere oportunes per al desplegament i l'aplicació d'esta orde.  
  
Segona. Delegació per a ampliació de terminis  
Es delega en el director general del Servef la competència per a ampliar els terminis de justificacions, amb caràcter excepcional, quan concórreguen circumstàncies degudament motivades que impossibiliten la seua presentació en els terminis assenyalats.  
  
Tercera. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
  
Contra el present acte, que posa fi a la via administrativa, podran els interessats interposar recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant de l'òrgan que va dictar la resolució en el termini d'un mes, computats en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre dret que estimen procedent.  
  
València, 30 de desembre de 2014  
  
El conseller d'Economia, Indústria, Turisme i Ocupació,  
MÁXIMO BUCH TORRALVA